नकल लेकर आए विद्यार्थी पकड़ाए, नहीं बने प्रकरण
खंडवा | 10वीं बोर्ड में गणित के पर्चे में विद्यार्थी नकल लेकर आए लेकिन नकल कर नहीं पाए। शिक्षकों ने लिखकर लाई पर्चियां उनसे पहले ही जब्त कर ली गई। विशेष दलों ने भी सख्ती से निगरानी की।
माशिमं की 10वीं परीक्षा में सोमवार 6 मार्च को गणित विषय का पर्चा था। जिले के 80 केंद्रों पर परीक्षा में 17 हजार 571 विद्यार्थियों को शामिल होना था। जिसमें 16 हजार 801 ही उपस्थित हुए। 710 विद्यार्थी परीक्षा देने नहीं पहुंचे। डीईओ पीएस सोलंकी ने बताया गणित विषय में नकल की आशंका के चलते विशेष जांच कराई गई। 15 दल में शामिल करीब 50 लोगों ने सभी केंद्रों पर पहुंचकर निरीक्षण किया। निरीक्षण में कोई नकल प्रकरण नहीं मिला। कुछ स्थानीय केंद्रों पर विद्यार्थी नकल लेकर पहुंचे थे लेकिन शिक्षकों ने जांच में ही उनसे पर्चियां जब्त कर ली। किसी भी प्रकार का कोई प्रकरण नहीं बनाया। विशेष दल में शामिल अफसरों ने पिपलोद खास, गुड़ी, जसवाड़ी, सिंगोट के आसपास के पुराने केंद्रों पर पहुंचकर जांच की। अफसर प्राइवेट परीक्षा के अति संवेदनशील केंद्रों पर भी पहुंचे।
दसवीं की परीक्षा में 49 विद्यार्थी अनुपस्थित
किल्लौद | दसवीं की परीक्षा में 599 विद्यार्थियों में से 550 विद्यार्थी उपस्थित रहे तथा 49 विद्यार्थी परीक्षा देने नहीं आए। सहायक केंद्राध्यक्ष भूपेंद्र खले ने बताया सोमवार को गणित के पेपर में उकृष्ट विद्यालय केंद्र पर नियमित 332 परीक्षार्थियों में से 322 उपस्थित रहे तथा 10 परीक्षार्थी अनुपस्थित रहे। वहीं मॉडल स्कूल की सहायक केंद्राध्यक्ष संगीता सुनेहले ने बताया केंद्र पर 267 स्वाध्यायी परीक्षार्थियों में से 228 उपस्थित तथा 39 अनुपस्थित रहे।
hin_Deva hin_Deva hin_Deva hin_Deva hin_Deva